कम्युनिटी सेंटर को मैरिज पैलेस बना प्रधान और जनरल सेक्रेटरी ने 13 साल में करोड़ों डकारे
इंप्रूवमेंट ट्रस्ट ने बीआरएस नगर के कम्युनिटी सेंटर का दरवाजा किया सील, अकाली नेता ने 4 घंटे बाद उखाड़ा
बीआरएसनगर के एच-आई ब्लॉक में जिस कम्युनिटी सेंटर को इंप्रूवमेंट ट्रस्ट ने भारी पुलिस बल की मदद से सील किया, वो कम्युनिटी सेंटर पिछले 13 साल से करोड़ों रुपए की कमाई का जरिया था। इस सेंटर की मौजूदा कीमत 40 करोड़ के आसपास है। कम्युनिटी सेंटर को मैरिज पैलेस के तौर पर इस्तेमाल कर तथाकथित आई-एच ब्लॉक वेल्फेयर सोसाइटी के प्रधान और जनरल सेक्रेटरी ने करोड़ों रुपए डकार लिए। असल में वेल्फेयर सोसाइटी के नाम पर ये पूरा कम्युनिटी सेंटर दो ही मेंबरों की ओर से चलाया जा रहा था। इसमें प्रधानगी का जिम्मा नगर निगम के रिटायर्ड असिस्टेंट कमिश्नर विनोद शारदा के पास था। जनरल सेक्रेटरी अकाली नेता और काैंसलर पति हरप्रीत सिंह बेदी बने रहे। इन्हीं दो मेंबरों के पास ही कम्युनिटी सेंटर और इससे होने वाली दो नंबर की कमाई का कब्जा चला रहा था।
बेदी को राजनीतिक शह होने के चलते धीरे-धीरे उन्होंने इस कम्युनिटी सेंटर को अपनी निजी प्रॉपर्टी बना डाला। नियमों के तहत कम्युनिटी सेंटर में शराब परोसने की मंजूरी नहीं है, लेकिन यहां होने वाले फंक्शन में सरेआम शराब परोसी जाती थी। पिछले कुछ सालों से हालात ऐसे थे कि यहां बर्थ-डे या मैरिज फंक्शन करने वालों को कोई रसीद नहीं दी जा रही थी। सीधे-सीधे 21 हजार से लेकर 51 हजार रुपए तक की फीस वसूली जा रही थी। इसके अलावा इसमें अटैच बाथरूम वाले 32 एसी रूम हजार रुपए से दो हजार रुपए में अक्सर चढ़े रहते थे।
नहींलिया कमाई का हिसाब
इसकम्युनिटी सेंटर में हर महीने औसतन 10 के करीब फंक्शन होते हैं। कई बार एक ही दिन में दोपहर और रात के फंक्शन बुक रहते हैं। यहां फंक्शन का दबाव डालकर रसीद तो 1100 से लेकर 5100 रुपए की ले ली जाती है, लेकिन दो नंबर में इनकी फीस 11 हजार से लेकर 51 हजार रुपए तक ली जाती है। ऐसे में औसतन एक फंक्शन में 25 हजार रुपए के हिसाब से 2.50 लाख रुपए प्रति महीने तक की कमाई की जा रही थी। इस लिहाज से पिछले 13 सालों में केवल कम्युनिटी सेंटर का 3.90 करोड़ रुपए बन गया। इसके अलावा इसमें 32 एससी रूम हैं। इनसे भी फंक्शन अन्य दिनों मेंं से प्रति रूम एक हजार रुपए से 2 हजार रुपए वसूल कर ली जाती है। इतना ही नहीं वेलफेयर सोसायटी के नाम पर एक बार इस कम्युनिटी सेंटर में आयोजित राजनीतिक कार्यक्रम के दौरान मुख्यमंत्री प्रकाश सिंह बादल से 10 लाख रुपए की ग्रांट ले ली गई और इसके अलावा पूर्व जेल मंत्री अकाली नेता कई बार उक्त सेंटर को दो-दो लाख रुपए की ग्रांट दे गए। सरकारी कोटे से आने वाले इन्हीं ग्रांटों से धीरे धीरे 32 एससी रूम तैयार किए गए हैं।
2012में मांगा था हिसाब और उसके बाद लगाई आरटीआई: बीआरएसनगर निवासी बलजीत सिंह ने वर्ष 2012 में हरप्रीत बेदी से कम्युनिटी सेंटर से होने वाली कमाई का हिसाब मांगा था, लेकिन उन्हें ये हिसाब मिलने पर उन्होंने पहले इंप्रूवमेंट ट्रस्ट और फिर लोकल गर्वमेंट में आरटीआई लगा इसका लेखा जोखा मांगा था। सरकारी रिकार्ड उपलब्ध होने के बाद उन्होंने इसकी अलॉटमेंट रद्द करने की शिकायतों का सिलसिला शुरू किया था। इसके बाद लोकल गवर्नमेंट ने पहले वर्ष 2014 में और फिर भी नवंबर 2016 में एडिशनल चीफ सेक्रेट्री सतीश चंद्रा ने इसका कब्जा लेने के आदेश ट्रस्ट को दिए थे। कमेटी ने 25 फीसदी अलॉटमेंट फीस देने के बाद ट्रस्ट को कोई फीस नहीं दी और नक्शा पास और साइट प्लान मंजूर करवाया। मनमर्जी से ही इललीगल कंस्ट्रक्शन करते चले गए।
^फ्लैट में मौजूद महिला ने बताया कि उसे बेलदार ने यह फ्लैट किराए पर दे रखा है। उसने बेलदार के खिलाफ कोर्ट में केस भी दायर कर रखा है। इस मामले की जांच करने के लिए कहा गया है, ताकि बेलदार के खिलाफ उचित कार्रवाई की जा सके। -हरविंदरचहल, ईओ ट्रस्ट
बीआरएस नगर एच-आई ब्लॉक कम्युनिटी सेंटर का गेट सील करते ट्रस्ट अफसर।
बेलदार साहब भी कम नहीं, करवा रखा था 4 साल से फ्लैट पर कब्जा|यहां बतादें कि इंप्रूवमेंट ट्रस्ट में तैनात बेलदार हरजीत सिंह ने हैबोवाल में निर्मल छाया अपार्टमेंट में एक फ्लैट पर प्राइवेट व्यक्ति को चार साल पहले कब्जा करवा दिया था। यह फ्लैट ट्रस्ट ने पहले किसी व्यक्ति को अलॉट किया था, लेकिन डिफॉल्टर होने पर ट्रस्ट ने फ्लैट को अपने कब्जे में ले लिया था। मंगलवार को ट्रस्ट एसई राकेश गर्ग की अगुवाई में टीम ने फ्लैट को खाली करवा कर सील कर दिया। महिला ने ईओ को बताया कि वह हर महीने बेलदार को 2 हजार रुपये किराया दे रही है। हालांकि इस एरिया में फ्लैट का किराया कम से कम 10 हजार रुपए है।
कम्युनिटी सेंटर की सीलिंग दौरान एसई राकेश गर्ग से बहस करते कौंसलर पति हरप्रीत सिंह बेदी
^ये कम्युनिटी सेंटर एक निजी प्रॉपर्टी बन गया था और पिछले 15 सालों से यहां कमेटी के चुनाव नहीं होने दिए और मनमर्जी से लोगों से फंक्शनों की फीस वसूली जा रही थी। -गुरिंदरपाल सिंह पप्पू, पूर्व ट्रस्टी, इंप्रूवमेंट ट्रस्ट
^सेंटर की पूरी बुकिंग के लिए एक ट्रस्ट बना हुआ था और इसकी बाकायदा रसीद पब्लिक को दी जाती थी। आरोप लगाने वाले किसी भी तरह के आरोप लगा सकते हैं। लोकल गवर्नमेंट में हम अपना समय समय पर पक्ष रखते रहे हैं। अब आगे भी इसके लिए लड़ाई लड़ेंगे। -हरप्रीतसिंह बेदी, जरनल सेक्रेटरी, एच-आई ब्लॉक कम्युनिटी सेंटर
^भले ही इंप्रूवमेंट ट्रस्ट इन्हें सील कर रहा है, लेकिन मुझे अभी तक इनकी कमाई का कोई हिसाब किताब नहीं मिला है और अब मैं इसका हिसाब किताब लेने को हाईकोर्ट में जाऊंगा। -बलजीतसिंह, निवासी, बीआरएस नगर
^इस बारे में मेरे पास लिखित में कोई शिकायत नहीं आई, लेकिन लोगों से हजारों रुपए वसूले जाते थे। मैंने ये बात कई लोगों से सुनी है। मेरे पास कोई लिखित शिकायत या दस्तावेज आया तो इस पर पूरा एक्शन लिया जाएगा। -डॉ.सुभाष वर्मा, चेयरमैन, इंम्प्रूवमेंट ट्रस्ट
bho_Deva hin_Deva hin_Deva hin_Deva hin_Deva hin_Deva hin_Deva hin_Deva mar_Deva hin_Deva bho_Deva hin_Deva hin_Deva hin_Deva hin_Deva